Mirotic (daina)

„Mirotic“ (kor. 주문; jpn. 呪文, pažodž. 'magiškas burtas') – Pietų Korėjos vaikinų grupės „TVXQ“ kūrinys, išleistas 2008 m. rugsėjo 26 d. „Mirotic“ albume. Versija japonų kalba išleista 2008 m. spalio 15 d., vėliau įtraukta į japoniškąjį grupės albumą „The Secret Code“ (2009 m.).

Dainą parašė Mikkel Johan Imer Sigvardt, Lucas Secon, Thomas Troelsen, ir Yoo Young-jin. Pastarasis taip pat yra kūrinio prodiuseris ir žodžių korėjiečių kalba autorius. Dainą į japonų kalbą išvertė Ryoji Sonoda.

„Mirotic“ grupei atnešė komercinę sėkmę, taip pat buvo palankiai įvertintas kritikų. Kūrinys pasiekė pirmąsias įvairių šalių topų vietas. Singlas užėmė pirmąją Japonijos „Oricon“ singlų topo vietą, taip pat Japonijos įrašų pramonės asociacijos (RIAJ) buvo pripažintas auksiniu tiek pagal skaitmeninius, tiek pagal fizinius pardavimus. Daina muzikos kritikų laikoma vienų geriausių visų laikų K-pop kūrinių. Žurnalai „Billboard“ ir „Rolling Stone“ „Mirotic“ įvardijo viena geriausių visų laikų vaikinų grupių sukurtų dainų. Teigiama, kad skaitmeninė singlo versija Pietų Korėjoje buvo atsisiųsta daugiau nei 4 mln. kartų.

„Mirotic“ – pagrindinis grupės „TVXQ“ to paties pavadinimo albumo, išleisto 2008 m. rugsėjo 26 d., kūrinys. Japonijoje singlą „呪文 -Mirotic-“ grupė išleido tų pačių metų spalio 15 d. Pastarasis pasirodė trimis fizinio kompakto versijomis: standartiniu CD formatu, oficialiam grupės gerbėjų klubui skirtu CD leidimu, taip pat riboto leidimo CD + DVD plokštelių rinkiniu. Single taip pat buvo įtraukta šio kūrinio instrumentinė versija, ir anksčiau pasirodžiusio grupės singlo „Dōshite Kimi o Suki ni Natte Shimattandarō?“ remiksuota versija.

Spalio 16 d. singlo išleidimo proga Tokijuje buvo surengtas oficialaus gerbėjų klubo narių susitikimas „Mirotic Party“.

Kūrinio išleidimas neapsiėjo be skandalų: buvo nustatyta, kad daina yra beveik identiška vokiečių dainininkės Sarah Connor kūriniui „Under My Skin“. Grupės „TVXQ“ įrašų kompanija Pietų Korėjoje „SM Entertainment“ vėliau pareiškė, kad dainos autoriai teises į šio kūrinio leidimą 2008 m. sausio mėn. pardavė tiek „TVXQ“, tiek atlikėjai Sarah Connor ir jos įrašų kompanijai.

 Komercinė sėkmė ir kritikų reakcijos 
„Mirotic“ pelnė grupei komercinę sėkmę tiek Pietų Korėjoje, tiek Japonijoje. Teigiama, kad singlas Pietų Korėjoje buvo atsisiųstas 4 173 225 kartus, ir tapo perkamiausiu grupės singlu šioje šalyje. Pirmąją savaitę nuo singlo išleidimo Japonijoje buvo parduota 71 tūkst. jo kopijų. Remiantis 2008 m. spalio 27 d. „Oricon“ savaitinio singlų topo duomenimis, „Mirotic“ užėmė pirmąją jo vietą ir tapo ketvirtuoju grupės singlu, užėmusiu pirmąją vietą Japonijos topuose. 2008 m. gruodį Japonijos įrašų pramonės asociacija (RIAJ) skyrė singlui auksinio disko apdovanojimą, kadangi jo buvo parduota virš 100 tūkst. kopijų. 2014 m. liepą singlas vėl tapo auksiniu dėl skaitmeninių atsisiuntimų skaičiaus. 2008 m. spalio 22 d. paskelbto „Billboard Japan Hot 100“ topo duomenimis, singlo išleidimo Japonijoje savaitę „呪文 -Mirotic-“ užėmė ketvirtąją šio topo vietą.
+„Mirotic“ sąrašuoseLeidėjasSąrašasVietaŠaltiniai„Billboard“100 geriausių visų laikų vaikinų grupių dainų41„The Dong-a Ilbo“Geriausios pastarojo dvidešimtmečio „idol“ vaikinų dainos4„The Forty-Five“45 geriausios visų laikų K-pop dainos10„Melon“Visų laikų K-pop dainų top 10010„Marie Claire“35 pagrindinės K-pop dainos—„Music Y“120 geriausių visų laikų šokių muzikos kūrinių20„Rolling Stone“75 geriausios visų laikų vaikinų grupių dainos39100 geriausių kūrinių korėjietiškos popmuzikos istorijoje25

 Kūrinio leidimo personalas 
Įrašymo studijos

 „SM Booming System“ – įrašymas, miksavimas
 „Sonic Korea“ – garso dizainas (masteringas)

Personalas

 „SM Entertainment“ – vykdantysis prodiuseris
 Lee Soo-man – prodiuseris
 „TVXQ“ – vokalas
 Yoo Young-jin – prodiuseris, žodžių korėjiečių kalba autorius, kompozitorius, aranžuotės autorius, vokalo režisierius, pritariantysis vokalistas, įrašymo ir miksavimo specialistas
 Ryoji Sonada – žodžių japonų kalba autorius
 Mikkel Johan Imer Sigvardt („Remee“) – kompozitorius
 Lucas Secon – kompozitorius
 Thomas Troelsen – kompozitorius
 Jeon Hoon – masteringo specialistas

 Apdovanojimai 
+Apdovanojimai ir nominacijosMetaiApdovanojimaiKategorijaRezultatasŠaltiniai2008„Mnet KM Music Festival“Metų daina "2008 Mnet KM Music Festival Part1" . MAMA. Nuoroda tikrinta 2014-12-17.Geriausia vaikinų grupė Geriausias šokis 2009„Melon“ muzikos apdovanojimaiŽvaigždės apdovanojimas Seulo muzikos apdovanojimaiMobiliojo populiarumo apdovanojimas 2023„Korea World Music Culture Hall of Fame“Garsenybių alėja 
+Laimėjimai muzikinėse programoseProgramaDataApdovanojimasŠaltiniai„SBS“ „Inkigayo“2008 m. spalio 12 d.„Mutizen Song“2008 m. spalio 19 d.2008 m. spalio 26 d.„Mnet“ „M Countdown“2008 m. spalio 16 d.„M Countdown Chart“ pirmoji vieta2008 m. spalio 23 d.2008 m. spalio 30 d.„KBS2“ „Music Bank“2008 m. spalio 31 d.„Music Bank Chart“ pirmoji vieta2008 m. gruodžio 26 d.

 Pozicijos topuose 

 Savaitės topai 
Topas (2008–2009 m.)Aukščiausia užimta pozicijaOricon Singles Chart1Japan Hot 1004RIAJ Digital Track Chart91 Metų topai 
Topas (2008 m.)PozicijaOricon Singles Chart91

 Sertifikatai 
ValstybėSertifikatasJaponija
CD singlasAuksinisJaponija
Skaitmeniniai parsisiuntimaiAuksinis

 Išleidimo istorija 
ValstybėDataFormatasĮrašų kompanijaŠaltiniaiPietų Korėja2008 m. rugsėjo 19 d.Skaitmeninis parsisiuntimas, įrašas transliavimo platformose„SM Entertainment“Japonija2008 m. spalio 15 d.CD singlas, CD + DVD rinkinys, skaitmeninis parsisiuntimas„Rhythm Zone“Taivanas2008 m. gruodžio 10 d.„Avex Taiwan“

 Šaltiniai 


Kategorija:2008 singlai